Aalborg Stiftstidende, 1842-05-09
Udlandet. En frygtelig Jldebrand er overgaaet Hamborg. Fra Hamborg har man kun Details om denne Ulykke i Privatbreve, da ingen Aviser ere udkomne siden Onsdag. "Altona Mercur af Fredag giver følgende omstændeligere Beretning: Natten til Christi Himmelfartsdag, imellem Kl. 12 og 1, udbrød Jld i et Huus midt i Deichstrasse, og udbredte sig, understøttet ved den vestlige Vind begunstiget af den længe vedholdte Tørke og næret ved de mange i nævnte Gade oplagrede Varer, ud over Nabohusene, til Steintwiete og den østlige Side af Rodingsmarkt. Om Morgenen havde Jlden allerede opnaaet en saadan Udbredelse, at man fandt sig foranlediget til at sende til Altona efter Hjælpesprøiter. Ogsaa syntes det om Middagen virkelig at ville lykkes, at blive Herre over Jlden, da pludselig det nærliggende Nicolaitaarn, sandsynligviis foranlediget ved et brændbar Stofs Tilnærmelse, fængede Jld, og snart under Klokkespillets sørgelige Klang stod høit i Flammer, der uagtet alle, ogsaa af Mandskabet paa det danske Vagtskib opbudte Anstrængelser, ikke kunde slukkes. Derved vand Jlden et skrækkeligt Herredømme, der gjorde alle Rednings forsøg unyttige. Henimod Kl. 5 om Aftenen styrtede Spidsen af Taarnet ned paa Kirken og snart stod med denne hele Nabolauget i Flammer. Ogsaa de fortsatte Forsøg paa, ved Sprængning af enkelte Huse at isolere Jlden, syntes Jntet at frugte. Hopfenmarkt, Neueburg, Bohnenstrasse, Burstah a. bleve angrebne af den frygtelige Jld. Alt maatte byde Næring til det skrækkelige Element. Hvad de flygtende Mennesker paa det ene Sted havde bortrevet fra Flammerne, blev paa det andet atter disses Bytte, saa og i Nicolai Kirken, hvor Mange troede at have fundet et sikkert Tag for deres frelste Effecter. Selv Vandet af Canalerne i denne Deel af Byen gave ved det indflydte Olie, Sprit ofv. det begjærlige Element Næring. – Til disse sørgelige Udsigter for Jldens Videreudbredelse om Natten kom endnu Udmattelsen og Modløsheden hos mange af de ved Slukningen ansatte Brandfolk og øvrige Mandskaber, der havde været Nat og Dag paa Benene og allerede ved indstyttende Bjælker osv. vare gaaet tabte af mange af deres Kammerater. Ogsaa Borgergardisterne, der benyttedes til at spærre Gaderne og opretholde Orden, kunde ikke længere holde sig paa Benene, og mange af disse havde endnu at sørge for deres Huus og Hjem. Jmidlertid syntes den Omstændighed, at Vinden havde lagt sig og derhos var gaaet aldeles til Sønden, at yde noget Haab. Dog den næste Morgen (Fredag) viste Tomheden af disse Forhaabninger. Vinden var opkommen paany og blæste nu fra Sydost, saa at Faren vendte sig fra den øvrige frelstblevne større Deel af Altstadt imod Neustadt. Ogsaa stode allerede henimod denne Kant alle den nye Børses Omgivelser og navnlig alte Wallstrasse (Dreckwall) heelt i Flammer, medens paa den anden Side den gamle Børs, Raadhuuset, Bohnen- og Johannistrassevare dragne med ind i det frygtelige Jldhav. Senere har Jlden ogsaa grebet alten Wall fra den nordøstlige Side af Neuenwall og udbredt sit Raseri i Retningen af Jungfernstieg, hvor den allerede strækker sig til Gansemarkt. Ogsaa den pragtfulde nye Børs er bleven given til Priis for Flammerne. Forvirringen og Forfærdelsen er grændseløs. Allerede siden Morgenstunden flygtede Folk med Varer og Effecter til Altona. Fra Harburg, Stade og hele Omegnen ere Sprøiter og Mandskab ilede til Hjælp. Antallet af Offte af Dræbte og Saarede lader sig endnu ikke bestemme, men overstiger vistnok 50. Eftermiddag Kl. 4 1/2. Jungfernstig staaer paa alle Kanter i Flammer. For at standse Jlden henimod Gansemarkt har man sprængt alte Stadt London, og Hjørnehuset ved neuen Jungfernstieg (Josty, hvorved det ikke skal have manglet paa Ulykker. Jmidlertid haaber man, at Ødelæggelsen nu vil standse. Placater paa Hjørnerne forkynde dette, men opfordre alle Mænd, der have bragt deres Familier i Sikkerhed, til at yde Hjælp, da der, ved Mandskabets Udmattelse, fattes Menneskehænder. Ogsaa er det bekjendtgjort, at der i "dem Stockflethschen Hause" hver Dag fra Kl. 3 til 10 bliver afskrevet for Banken, men Jntet lagt indi eller taget ud af den. Fra alle Kanter ere Redningsredskaber tililede, saaledes ogsaa fra Lübeck. Selv fra Kiel ere Sprøiter underveis. Efterskrift. Følgende er den store Hamborger Brand ulykkes omtrentlige Statistik. Afbrændte ere: en stor Deel af Deichstrasse, hele Steintwiete, den halve Østside af Rødingsmarkt, hele Gorttwiete, Nicolaikirke med Omgivelse, Bur stad. Bohnenstrasse, Mühlenbrücke, Neueburg, den gamle Børs, Raadhuuset, næsten hele Bäckerstrasse og lille Johannisstrasse (Embecksche Haus staaer endnu, næsten hele store Johannistrase, hinterm breiten Giebel indtil neue Bergstrasse, heelt til Petrikirken, Jungfernstieg, Altewall, Mönkedamm, Neuewall tildeels, grosse Bleichen tildeels og Königstrasse.